laion/Wikipedia-Exotic huggingface dataset:
ভূত (উপমহাদেশীয় সংস্কৃতি)

ভূত (সংস্কৃত: भूत) ভারতীয় উপমহাদেশের সংস্কৃতিতে এবং বিশেষভাবে হিন্দু সমাজের বিশ্বাসে একটি অতিপ্রাকৃত সৃষ্টি বা সত্তা, যা সাধারত একজন মৃত ব্যক্তির আত্মা বা প্রেতাত্মা। উপমহাদেশের জনসংস্কৃতি ও সাহিত্য এবং কিছু প্রাচীন পুঁথিতে ভূতের উপস্থিতি ব্যাপক। অঞ্চল ও সম্প্রদায় ভেদে ভূতের উদ্ভবের বিবিধ ব্যাখ্যা রয়েছে তবে সাধারণভাবে তাদেরকে অস্থির অতৃপ্ত হিসেবে ধরা হয়ে থাকে যার কারণ তাদের মুক্তির (স্বর্গ-নরক গমন অথবা পুনর্জন্ম কিংবা নির্বাণ বা অনস্তিত্বের) পথে কোন বাঁধা। এই বাঁধা হতে পারে অস্বাভাবিক, নির্ঘাত বা অকাল মৃত্যু, জীবনের কোন অমীমাংসিত বিষয় বা অসম্পূর্ণ কাজ কিংবা শেষকৃত্য করতে অবহেলা বা ব্যর্থতা। ভারতবর্ষে ভূত বিশ্বাস প্রজন্মের পর প্রজন্ম মানুষের মনে গভিরভাবে বদ্ধমূল হয়ে আছে। ভূতের বিবিধ ধারণার মূলে রয়েছে হিন্দু পুরাকথার সুবিশাল ক্ষেত্র ও এর ধর্মীয় গ্রন্থাবলী, সাহিত্য ও লোককথা। ভারতে (ও উপমহাদেশে) অনেক অভিযুক্ত ভুতুড়ে স্থান রয়েছে যেমন, শশ্মান (কিংবা কবরস্থান), ভাঙ্গা দালানকোঠা, জমিদারবাড়ি বা রাজবাড়ি, দুর্গ, জঙ্গলের মাঝে বাংলাবাড়ি, চিতা দহনের ঘাট, ইত্যাদি। বাঙালী সংস্কৃতিতেও ভূত একটি গুরুত্বপূর্ণ স্থান অধিকার করে আছে। ভূত ও বিভিন্ন অতিপ্রাকৃত সত্তা গ্রামবাংলার হিন্দু-মুসলমান উভয় সম্প্রদায়ের মানুষের সামাজিক ও সাংস্কৃতিক বিশ্বাসের একটি অবিচ্ছেদ্য অংশ। রূপকথায় প্রায়ই ভূতের ধারণা ব্যবহার হয়ে থাকে এবং আধুনিককালের বাংলা সাহিত্য, চলচ্চিত্র, বেতার ও টেলিভিশন প্রোগ্রামে ভূতের উপস্থিতি যথেষ্ট পাওয়া যায়। ভূত একটি সংস্কৃত শব্দ যার অর্থ "অতীত" বা "সত্তা" বুঝায় এবং এটির ইন্দো-ইউরোপীয় ভাষাগত মূলশব্দ (*ভেউ ও *ভু-) খুব ব্যাপক হওয়াতে ভাষা পরিবারের সর্বত্রই এর সগোত্রীয় শব্দ পাওয়া যায়, যেমন আইরিশ ভা (bha), ইংরেজি বি (be), লাতভীয় বুত ও ফার্সি বুদান। ভূত বাঙালি সংস্কৃতিতে ভূত প্রেত পেত্নী বেতাল Britannica; Dale Hoiberg; Indu Ramchandani (২০০০), Students' Britannica India, Volumes 1-5, Popular Prakashan, 2000, আইএসবিএন 978-0-85229-760-5, ... Bhut also spelt bhoot, in Hindu mythology, a restless ghost. Bhoots are believed to be malignant if they have died a violent of premature death or have been denied funerary rites ... উদ্ধৃতি টেমপ্লেট ইংরেজি প্যারামিটার ব্যবহার করেছে (link) Henk W. Wagenaar; S. S. Parikh; D. F. Plukker; R. Veldhuijzen van Zanten (১৯৯৩), Allied Chambers transliterated Hindi-Hindi-English dictionary, Allied Publishers, 1993, আইএসবিএন 978-81-86062-10-4, ... bhūt भूत (m.) a ghost; an evil spirit; ... the past tense (also bhūtkāl भूतकाल); (adj.) past, bygone ... উদ্ধৃতি টেমপ্লেট ইংরেজি প্যারামিটার ব্যবহার করেছে (link)
খন্ডকায়ন

কোনো প্রাণীর দেহ যদি অনুলম্ব অক্ষ বরাবর একই ধরনের খন্ডকের ক্রমিক পুনরাবৃত্তির(serial repetition) ফলে গঠিত হয় তখন এ অবস্থাকে খন্ডকায়ন বা metamerism বলে। এক্ষেত্রে দেহ গঠনকারী প্রত্যেক অংশ হচ্ছে এককটি খন্ডক(metamere)।খন্ডকায়ন বাহ্যিক বা অঅভ্যন্তরীণ হতে পারে (যেমন মানুষের কশেরুকা বা স্নায়ুগ্রন্থি) কিংবা একই প্রাণিতে বাহ্যিক ও অভ্যন্তরীণ উভয় ধরনের হতে পারে (যেমন -কেঁচোর খন্ডকায়ন) এক্ষেত্রে প্রথমোক্ত ধরনকে অপ্রকৃত-খন্ডকায়ন(pseudo-metamerism) এবং পরের ধরনকে প্রকৃত-খন্ডকায়ন (true-metamerism) বলে। জীববিজ্ঞান-গাজী আজমল
সাতমাথা

বগুড়া সদরে অবস্থিত ঐতিহাসিক স্থাপনা। সাতমাথা হচ্ছে বগুড়ার প্রাণকেন্দ্র। সাতজন বীরশ্রেষ্ঠকে বিশেষ সম্মান জানাতে তাদের ছবি দিয়ে বগুড়া শহরে নির্মাণ করা হয় বীরশ্রেষ্ঠ স্কয়ার। শহরের গুরুত্বপূর্ণ সাতটি সড়কের মিলিতস্থান হচ্ছে এই সাতমাথা। এখানেই রয়েছে বগুড়া জিলা স্কুল, শহীদ খোকন পার্ক, জিপিও, সার্কিট হাউজ সহ অনেক গুরুত্বপূর্ণ প্রতিষ্ঠান। সাতমাথা থেকে কবি নজরুল ইসলাম সড়ক (থানা রোড) দিয়ে এগিয়ে গেলেই বগুড়ার ব্যিখাত দই এর দোকানগুলো পাওয়া যাবে। https://www.dailysangram.com/post/40091-দৈনিক-সাতমাথা-সম্পাদকের-মুক্তির-দাবিতে--বগুড়া-শহরে-সাংবাদিকদের-মানববন্ধন-পালিত[স্থায়ীভাবে অকার্যকর সংযোগ] BanglaNews24.com। "বগুড়ায় সাতমাথা ট্রাফিক পুলিশ বক্স উদ্বোধন"। banglanews24.com। সংগ্রহের তারিখ ২৯ জানুয়ারি ২০১৯।
ওটিটিস মিডিয়া

কানের ভেতরে বা বাইরে যে কোন অংশে সংক্রমণজনিত প্রদাহকে ওটাইটিস বলে। কানের মধ্যকর্ণ এ সংক্রমণজনিত প্রদাহকে বলা হয় ওটাইটিস মিডিয়া বা মধ্যবর্তী কানের সংক্রমণ। স্থায়িত্বের ভিত্তিতে ওটাইটিস মিডিয়া দুরকম হতে পারেঃ (১) স্বল্পস্থায়ী (acute otitis media) ও (২) দীর্ঘস্থায়ী(chronic otitis media)। এদুধরনের কর্ণপ্রদাহ যথাক্রমে তীব্র কর্ণপ্রদাহ ও তরল জমাট কর্ণপ্রদাহ ও বলে। ঠান্ডা লেগেছে এমন মানুষের কানে অবস্থিত ইউস্টেশিয়ান নালি সঠিকভাবে কাজ করতে পারে না, ফলে মধ্যকর্ণে তরল পদার্থ আটকা পড়ে যায়। ইউস্টেশিয়ান নালির মাধ্যমে মধ্যকর্ণ কন্ঠনালি ও নাকের সঙে যুক্ত থাকে এবং বায়ু ও তরল পদার্থকে মধ্যকর্ণে প্রবেশ ও ত্যাগে সাহায্যে করে।কিন্তু এ তরল যদি ইউস্টেশিয়ান নালির ভেতর আটকা পড়ে যায় এবং কোনোভাবে ব্যাকটেরিয়া বা ভাইরাস এ সংক্রমিত হলে মধ্যকর্ণ উত্তেজিত হয় ও পুঁজে ভরে যায়। তখন কানে প্রচন্ড ব্যথাযুক্ত অবস্থাকে অ্যাকিউট ওটিটিস মিডিয়া বলে। দুই থেকে চার সপ্তাহের মধ্যে এ যন্ত্রণাময় অবস্থা স্বাভাবিক হয়ে আসে। কর্ণপ্রদাহের চিকিৎসা করা হোক বা নাহোক,দুই থেকে চার সপ্তাহের মধ্যে যদি সংক্রমণ না সরে তাহলে প্রদাহ দীর্ঘস্থায়ি হয়, এ অবস্থাকে ক্রোনিক ওটিটিস মিডিয়া বলে। এর ফলে কানের পর্দা স্থায়ীভাবে ক্ষতিগ্রস্ত হতে পারে এবং সংক্রমণ মধ্যকর্ণের আশেপাশে ছড়াতে পারে। মাঝেমধ্যে এ ধরনের কর্ণপ্রদাহ সেরে গেলেও তরল পদার্থ থেকে যায়। এবং এ কারণ এ কানের পর্দা সঠিকভাবে শব্দতরঙ পরিবহনে ব্যর্থ হয়। আরও কয়েক সপ্তাহ বা মাস পেরিয়ে গেলে মধ্যকানের তরল পদার্থ ঘন আঠার মত হয়ে যায়। তখন শ্রবণ এ আরও বেশি ব্যাঘাত ঘটে এবং এ অবস্থাকে তরল জমাট ওটাইটিস মিডিয়া বলে। ক্রোনিক ওটাইটিস মিডিয়ার আরেক ধরন আছে, তার নাম পুঁজ নির্গমন ক্রোনিক ওটাইটিস মিডিয়া(chronic suppurative otitis media)। যে ক্রোনিক ওটিটিস মিডিয়ার কানের পর্দা ফুটো হয়ে যায় এবং কয়েক সপ্তাহ বা তারও বেশি সময় মধ্যকর্ণ এর ভেতর সক্রিয় ব্যাক্টেরিয়াল সংক্রমণ অব্যাহত থাকলে প্রচুর পরিমাণ পুজ কানের বাইরে গড়িয়ে পড়ে তখন এ অবস্থাকে "পুজ-নির্গমন-ক্রোনিক-ওটিটিস মিডিয়া " বলে। ওটাইটিস মিডিয়া হচ্ছে বিশেষ করে শিশুদের শ্বাসনালির উপরের অংশ এর সংক্রমণজনিত একটি অসুখ। বিভিন্ন ধরনের ওটাইটিস মিডিয়া থাকলেও পরস্পরের মধ্যে পার্থক্য সামান্যই। ওটাইটিস মিডিয়ার লক্ষণগুলো হলোঃ- কান চুলকানো ও জোরে কান টানা; অতিরিক্ত কান্নাকাটি ;লোকজনকে ব্যতিব্যস্ত করে তোলা ; ঘুমএ ব্যাঘাত ;১০০.৪ °F এর বেশি দেহতাপসহ জ্বর আসা;প্রচন্ডরকম এর মাথাব্যথা করা;ক্ষুধামান্দ্য, কাশি ও নাক দিয়ে পানি ঝরা ;কান ব্যথা ও কানে চাপ অনুভব করা ;কান ভোঁ ভোঁ করা বা গুন-গুন ধ্বনি শোনা ; বমি বা ডায়রিয়া;কানের পর্দাফেটে গেলে পিনা গড়িয়ে তরল পদার্থ নির্গমন; দেহের ভারসাম্য রক্ষায় সমস্যা;এবং শ্রবণ সমস্যা(শ্রবণশক্তি হ্রাস থেকে বধিরতা) ওটাইটিস মিডিয়া যেহেতু শিশুদের অসুখ হিসেবে পরিচিত তাই দেশের ভবিষ্যত বংশধরদের নিরোগ দেহ কামনায় উদগ্রীব থাকাটাই স্বাভাবিক। এ রোগে আক্রান্ত হলে ধূমপান এড়িয়ে চলতে হবে (নিজের ক্ষেত্রে) বা শিশুকে অন্যের ধূমপানের আওতামুক্ত রাখতে হবে ;বায়ুদূষণ থেকে দূরে থাকতে হবে ;নিজেকে ও শিশুকে অনাক্রম্য করে রাখতে হবে ;এক বছর বা তারও বেশি কাল পর্যন্ত মায়ের বুকের দুধ খাওয়াতে হবে ; বোতলে দুধ খাওয়াতে হলে শিশুকে উলম্ব অবস্থায় খাওয়াতে হবে ;কানের পাশে সেঁক দিতে হবে ; বিশেষজ্ঞ ডাক্তারের পরামর্শ এ ব্যথা ও জীবাণুনাশক ওষুধ বা কানের ড্রপ ব্যবহার করতে হবে ; যারা ঘনঘন এ অসুখে ভুগে তাদের ক্ষেত্রে চিকিৎসকরা টিমপেনোস্টোমি টিউব (tympanostomy tube)নামে বিশেষ নালীর সাহায্যে বিশেষ চিকিৎসা করে থাকেন। জীববিজ্ঞান-গাজী আজমল
কাম্পো দে সিউদাদ লিনেয়াল

কাম্পো দে সিউদাদ লিনেয়াল (স্পেনীয়: Velódromo de Ciudad Lineal ভেলোদ্রোমো দে সিউদাদ লিনেয়াল) স্পেনের মাদ্রিদে অবস্থিত একটি বহুমুখী স্টেডিয়াম।এটি প্রাথমিকভাবে রিয়াল মাদ্রিদ ফুটবল ক্লাব ব্যবহার করতো। যা ১৯২৪ সালে এস্তাদিও চামার্তিন দ্বারা প্রতিস্থাপিত করা হয়। স্টেডিয়ামটির দর্শক ধারণক্ষমতা ছিলো ৮,০০০। Estadios de España (ইংরেজি)
মযহারুল ইসলাম কবিতা পুরস্কার

মযহারুল ইসলাম কবিতা পুরস্কার বাংলা একাডেমি প্রদত্ত একটি পুরস্কার। প্রতিবছর এই পুরস্কার প্রদান করা হয়। বাংলাদেশের মেধাবী, খ্যাতিমান এবং প্রতিভাবান কবিদের অবদানের স্বীকৃতি প্রদানের উদ্দেশ্যে এই পুরস্কার প্রদান করা হয়। বাংলা একাডেমি ২০১০ সাল থেকে মযহারুল ইসলাম কবিতা পুরস্কার প্রদানের সিদ্ধান্ত গ্রহণ করে। লেখক, গবেষক ও কবি মযহারুল ইসলামের স্মৃতি রক্ষার উদ্দেশ্যে এই পুরস্কার চালু করা হয়। এই পুরস্কারের মূল্যমান ১,০০,০০০.০০ (এক লক্ষ) টাকা, সেই সাথে সম্মাননাপত্র ও সম্মাননা স্মারক প্রদান করা হয়। আবুল হোসেন (২০১০) সৈয়দ শামসুল হক (২০১১) শহীদ কাদরী (২০১২) বেলাল চৌধুরী (২০১৩) আসাদ চৌধুরী (২০১৪) মোহাম্মদ রফিক (২০১৫) আবুবকর সিদ্দিক (২০১৬) রুবি রহমান (২০১৭) মুহম্মদ নূরুল হুদা (২০১৮) মহাদেব সাহা (২০১৯) সুকুমার বড়ুয়া (২০২১) নির্মলেন্দু গুণ (২০২৩) "মযহারুল ইসলাম কবিতা পুরস্কার ২০১৭"। banglaacademy.org.bd। ২৮ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৯।  "মযহারুল ইসলাম কবিতা পুরস্কার প্রবর্তন"। www.prothom-alo.com। ২২ সেপ্টেম্বর ২০১০। সংগ্রহের তারিখ ২৮ জানুয়ারি ২০১৯। [স্থায়ীভাবে অকার্যকর সংযোগ] "৩. মযহারুল ইসলাম কবিতা পুরস্কার"। banglaacademy.org.bd। ২৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৯।  "বাংলা একাডেমির ৪ পুরস্কার: বিজয়ীদের নাম ঘোষণা"। সমকাল। ১৯ নভেম্বর ২০১৮। সংগ্রহের তারিখ ২৮ জানুয়ারি ২০১৯।  "বাংলা একাডেমি পরিচালিত চার পুরস্কার পাচ্ছেন যাঁরা"। প্রথম আলো। সংগ্রহের তারিখ ১২ ফেব্রুয়ারি ২০২০।  বাংলাদেশ জাতীয় তথ্য বাতায়ন, বাংলা একাডেমি মযহারুল ইসলাম কবিতা পুরস্কার পেলেন কবি নির্মলেন্দু গুণ, প্রথম আলো, ৫ নভেম্বর ২০২৩
লিংকন (ফুটবলার, জন্ম ১৯৯৮)

লিংকন এনরিকে অলিভেইরা দোস সান্তোস (ইংরেজি: Lincoln; জন্ম: ৭ সেপ্টেম্বর ১৯৯৮; লিংকন নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি পর্তুগালের পেশাদার ফুটবল লীগের শীর্ষ স্তর প্রিমেইরা লিগার ক্লাব সান্তা ক্লারার হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন। ২০০৭–০৮ মৌসুমে, ব্রাজিলীয় ফুটবল ক্লাব গ্রেমিওর যুব পর্যায়ের হয়ে খেলার মাধ্যমে লিংকন ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৫–১৬ মৌসুমে, ব্রাজিলীয় ক্লাব গ্রেমিওর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; গ্রেমিওর হয়ে তিনি ২০ ম্যাচে অংশগ্রহণ করেছেন। অতঃপর ২০১৭–১৮ মৌসুমে তিনি ধারে তুর্কি ক্লাব চায়কুর রিজেস্পোরে যোগদান করেছেন, চায়কুর রিজেস্পোরের মাত্র ১ মৌসুম অতিবাহিত করার পর তিনি পুনরায় ধারে ব্রাজিলীয় আরেক ক্লাব আমেরিকা মিনেইরোর সাথে চুক্তি স্বাক্ষর করেছেন, যেখানে তিনি ৩ ম্যাচে অংশগ্রহণ করেছেন। ২০১৯–২০ মৌসুমে, তিনি গ্রেমিও হতে ব্রাজিলীয় ক্লাব সান্তা ক্লারায় যোগদান করেছেন। ২০১৪ সালে, লিংকন ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। দলগতভাবে, লিংকন এপর্যন্ত ২টি শিরোপা জয়লাভ করেছেন, যার মধ্যে ১টি গ্রেমিওর হয়ে এবং ১টি ব্রাজিল অনূর্ধ্ব-১৭ দলের হয়ে জয়লাভ করেছেন। লিংকন এনরিকে অলিভেইরা দোস সান্তোস ১৯৯৮ সালের ৭ই সেপ্টেম্বর তারিখে ব্রাজিলের পোর্তু আলেগ্রিতে জন্মগ্রহণ করেছেন এবং সেখানেই তার শৈশব অতিবাহিত করেছেন। লিংকন ব্রাজিল অনূর্ধ্ব-১৭ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৪ সালের ২৮শে নভেম্বর তারিখে তিনি অস্ট্রেলিয়া অনূর্ধ্ব-১৭ দলের বিরুদ্ধে এক প্রীতি ম্যাচে ব্রাজিল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ব্রাজিল অনূর্ধ্ব-১৭ দলের হয়ে তিনি ২০১৫ ফিফা অনূর্ধ্ব বিশ্বকাপ এবং ২০১৫ দক্ষিণ আমেরিকান অনূর্ধ্ব-১৭ চ্যাম্পিয়নশিপে অংশগ্রহণ করেছেন, যার মধ্যে ২০১৫ দক্ষিণ আমেরিকান অনূর্ধ্ব-১৭ চ্যাম্পিয়নশিপে তার দল উক্ত প্রতিযোগিতার ইতিহাসে ১১ বারের মতো শিরোপা ঘরে তুলতে সক্ষম হয়েছিল। ব্রাজিলের বয়সভিত্তিক দলের হয়ে তিনি ১৬ ম্যাচে অংশগ্রহণ করে ৫টি গোল এবং ১টি শিরোপা জয়লাভ করেছেন। তিনি ব্রাজিল অনূর্ধ্ব-১৭ দলের তার অভিষেক ম্যাচেই ব্রাজিলের বয়সভিত্তিক দলের হয়ে প্রথমবারের মতো গোল করেছেন। "FIFA U-17 World Cup Chile 2015: List of Players" (পিডিএফ) (ইংরেজি ভাষায়)। ৫ নভেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ মার্চ ২০২১।  "Sudamericano Masculino Sub 17"। কনমেবল (পর্তুগিজ ভাষায়)। সংগ্রহের তারিখ ১৬ মার্চ ২০২১।  লিংকন – ফিফা প্রতিযোগিতার রেকর্ড (ইংরেজি) সকারওয়েতে লিংকন (ইংরেজি) বিডিফুটবলে লিংকন (ইংরেজি) ওয়ার্ল্ডফুটবল.নেটে লিংকন (ইংরেজি)
দৈনিক স্টেটসম্যান

দৈনিক স্টেটসম্যান বাংলা ভাষায় প্রকাশিত একটি ভারতীয় বাংলা দৈনিক পত্রিকা। এই পত্রিকাটি ২০০৪ সালের ২৮ জুন প্রথম প্রকাশিত হয়। পত্রিকাটি বিখ্যাত ইংরেজি পত্রিকা দ্য স্টেটসম্যান পত্রিকার বাংলা প্রকাশন। "The Statesman | Indian newspaper"। Encyclopedia Britannica (ইংরেজি ভাষায়)। সংগ্রহের তারিখ ২০১৯-০৭-১৫।  দৈনিক স্টেটসম্যান - ই-পেপার
বর্তমান (দৈনিক পত্রিকা)

বর্তমান পত্রিকা বাংলা ভাষায় প্রকাশিত একটি ভারতীয় দৈনিক পত্রিকা। বর্তমান পত্রিকা কলকাতা এবং শিলিগুড়ি শহর থেকে প্রকাশিত হয়। ইন্ডিয়ান রিডারশিপ সার্ভে অনুসারে পত্রিকাটি ৮৬ লাখ মানুষ পাঠ করেন। আনন্দবাজার পত্রিকার খ্যাতনামা সাংবাদিক বরুণ সেনগুপ্ত ১৯৮৪ খ্রিষ্টাব্দের ৭ ডিসেম্বর থেকে নিজস্ব উদ্যোগে বর্তমান পত্রিকাটির প্রকাশনা শুরু করেন। ৭৬, আচার্য জগদীশ চন্দ্র বসু রোডের কার্যালয় থেকে প্রথম প্রকাশনা শুরু করলেও সম্প্রতি পূর্ব কলকাতার বাইপাসের ধারে হ্যালডেন অ্যাভিনিউয়ের নিজস্ব ভবন থেকে বর্তমান পত্রিকা নিয়মিত প্রকাশিত হয়। পত্রিকার কলকাতা সংস্করণ ছাড়াও শিলিগুড়ির নিজস্ব প্রেস থেকে আলাদা উত্তরবঙ্গ সংস্করণ প্রকাশিত হয়। এখন বর্তমান পত্রিকা প্রকাশনীর অন্যান্য সহযোগী পত্রপত্রিকা, যথা 'সুখী গৃহকোণ', 'সাপ্তাহিক বর্তমান' ইত্যাদি নিয়মিতভাবে প্রকাশিত হয়। এছাড়াও আছে অপেক্ষাকৃত কম দামে রঙিন শারদীয় সংস্করণ। ২০০২ খ্রিষ্টাব্দ থেকে বর্তমান পত্রিকাটির একটি জনপ্রিয় অনলাইন সংস্করণ চালু হয়। exchange4media Mumbai Bureau (এপ্রিল ২৬, ২০০৮)। "IRS 2008 R1: No surprises in the language wise leaders as well"। Exchange4media.com। ২০০৮-১২-২৮ তারিখে মূল থেকে আর্কাইভ করা। সংগ্রহের তারিখ ২০০৮-০৪-২৮।  বর্তমান - বর্তমান পত্রিকার ওয়েবসাইট ওয়েব্যাক মেশিনে আর্কাইভকৃত ৩ জুন ২০০৮ তারিখে
বর্তমান (দ্ব্যর্থতা নিরসন)

বর্তমান বলতে বোঝানো হতে পারে - বর্তমান (দৈনিক পত্রিকা) - ভারতের একটি বাংলা দৈনিক সংবাদপত্র বর্তমান (সময়) বর্তমান কাল (ব্যকরণ) বর্তমান (চলচ্চিত্র) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
এভিচি

টিম বার্গলিং (সুইডিশ নাম:টিম বার্লিং) পেশাগতভাবে এভিচি নামে পরিচিতি, যিনি একজন সুইডিশ সংগীতশিল্পী, ডিজে, রিমিক্সার এবং রেকর্ড প্রযোজক ছিলেন। ১৬ বছর বয়সে বার্গলিং তার রিমিক্সগুলি ইলেকট্রনিক মিউজিক ফোরামে পোস্ট করতে শুরু করেন, যার ফলে তার প্রথম রেকর্ড চুক্তি ঘটে। ২০১১ সালে তিনি তার একক সংগীত "লেভেলস" এর মাধ্যমে জনপ্রিয়তা অর্জন করেন। তার প্রথম স্টুডিও অ্যালবাম, ট্রু (২০১৩), একাধিক শৈলী উপাদান সঙ্গে মিশ্রিত ইলেকট্রনিক সঙ্গীত এবং সাধারণত ইতিবাচক রিভিউ পেয়েছে। এটি পনেরোটি দেশে শীর্ষ দশে উঠেছিল এবং আন্তর্জাতিক ডান্স চার্টের শীর্ষে উঠেছিল; এর প্রধান একক সংগীত, "ওয়েক মি আপ", ইউরোপের বেশিরভাগ সঙ্গীত বাজারে শীর্ষে উঠেছে এবং যুক্তরাষ্ট্রে চতুর্থ স্থানে পৌঁছেছিল। ২০১৫ সালে,টিম তার দ্বিতীয় স্টুডিও অ্যালবাম,স্টোরিজ প্রকাশ করেছিলেন এবং২০১৭ সালে তিনি একটি ইপি,এভিচি (০১) প্রকাশ করেছিলেন।টিম ২০১২ সালে ডেভিডগেটারর সাথে "সানশাইন" এর জন্য গ্র্যামি পুরস্কারের জন্য মনোনীত করা হয়েছিল এবং২০১৩ সালে লেভেলস এর জন্য"। শারীরিক সমস্যা এবং কিছু বছর ধরে মানসিকভাবে অবসাদগ্রস্ত হওয়ায় ২০১৬ সালে টিম সফর থেকে বিরত থাকা শুরু করেন। ২০১৮ সালের এপ্রিল মাসের ২০তারিখ এভিচি ওমানের মাস্কাটে আত্মহত্যা করেন। তাকে ৮ ই জানুয়ারি তার জন্মস্থান সুইডেনের স্টকহোমে সমাধিস্থ করা হয়। McIver, Joel (২২ এপ্রিল ২০১৮)। "Avicii obituary"। The Guardian। সংগ্রহের তারিখ ২২ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Avicii – True. Australian-charts.com. Retrieved 16 October 2015. Avicii – True. danishcharts.dk. Retrieved 16 October 2015. Avicii – True. Swedishcharts.com. Retrieved 16 October 2015. Avicii – Chart history. Billboard. Retrieved 16 October 2015. Rishty, David (১০ আগস্ট ২০১৭)। "Avicii Breaks Musical Silence With 'Avīci' EP: Listen"। Billboard। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Aviciis familj i öppet brev: "Tim var inte gjord för det maskineri han hamnade i"" [Avicii's family in open letter: "Tim was not made for the machinery he ended up in"]। SVT Culture (সুইডিশ ভাষায়)। Sveriges Television। ২৬ এপ্রিল ২০১৮। সংগ্রহের তারিখ ২ ফেব্রুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ঈশা কোপিকর

ঈশা কোপিকার (হিন্দি: ईशा कोपिकर; জন্মঃ ১৯শে সেপ্টেম্বর ১৯৭৬) হচ্ছেন ভারতের একজন চলচ্চিত্র অভিনেত্রী। ঈশা হিন্দি, তামিল, তেলুগু, কন্নড় এবং মারাঠি ভাষার চলচ্চিত্রেও অভিনয় করেছেন। তার অভিনীত গুরুত্বপূর্ণ চলচ্চিত্রগুলো হলো গার্লফ্রেন্ড (২০০৪), ডি (২০০৬), ডার্লিং (২০০৭) এবং শবরি (২০১১)। তিনি বেশ কয়েকটি চলচ্চিত্রে সাপোর্টিং রোলে ছিলেন যেমনঃ ফিযা (২০০০), কোম্পানি (২০০২), কাঁটে (২০০২), কেয়ামতঃ সিটি আন্ডার থ্রেট (২০০৩), তুঝে মেরি কসম (২০০৩), হাম তুম (২০০৪), কিয়া কুল হ্যায় হাম (২০০৫), ম্যানে পিয়ার কিঁউ কিয়া (২০০৫), ৩৬ চায়না টাউন (২০০৬) এবং ডন দ্যা চেজ বিগিন্স এগেইন (২০০৬)। ঈশার জন্ম ১৯৭৬ সালে মুম্বাইয়ের মাহিম এলাকায় ম্যাঙ্গালোরীয় বংশের কোংকানি পরিবারে। তার একটি কনিষ্ঠ ভ্রাতা আছে। ঈশা মুম্বাইয়ের রামনারায়ণ রুইয়া কলেজ থেকে লাইফ সায়েন্স বিষয়ে স্নাতক সম্পন্ন করেছিলেন। এই কলেজে পড়াকালীন সময়ে ঈশা ফটোগ্রাফার গৌতম রাজধক্ষ্যের ফটোশুটে অংশ নিয়েছিলেন। তার ছবি পত্রিকা এবং ম্যাগাজিনে ছাপা হয়েছিলো, ফলশ্রুতিতে ঈশা টেলিভিশনের বিজ্ঞাপনে কাজ করার সুযোগ পেয়ে যান, তিনি ল'রিয়াল, রেক্সোনা, ক্যামেয়, টিপ্স এ্যান্ড টোজ এবং কোকা-কোলার বিজ্ঞাপনে অভিনয় করেন। ১৯৯৫ সালের মিস ইন্ডিয়া প্রতিযোগিতায় ঈশা অংশ নিয়ে মিস ট্যালেন্ট ক্রাউন জিতেছিলেন। বিজ্ঞাপনচিত্রে কাজ এবং মডেলিং এর জন্য তিনি চলচ্চিত্রে ডাক পেয়ে যান যদিও দক্ষিণ ভারতীয় চলচ্চিত্রে, তার জীবনের প্রথম চলচ্চিত্র ছিলো তেলুগু ভাষার। "A platinum love story: Isha Koppikar & Timmy Narang"।  "Ishaa Koppikar Debuts in Marathi Movie MAAT"। MarathiStars.com। ২০১৩-০৭-২০। সংগ্রহের তারিখ ২০১৬-১২-১৪।  "News headlines"। Daijiworld.com। ২০১৫-১২-২২ তারিখে মূল থেকে আর্কাইভ করা। সংগ্রহের তারিখ ২০১৬-১২-১৪।  "Interview With Ishaa Koppikar"। Glamsham.com। ২০১২-০৩-০৮ তারিখে মূল থেকে আর্কাইভ করা। সংগ্রহের তারিখ ২০১২-০৬-০৬।  উইকিমিডিয়া কমন্সে ঈশা কোপিকর সংক্রান্ত মিডিয়া রয়েছে। ইন্টারনেট মুভি ডেটাবেজে ঈশা কোপিকর (ইংরেজি)
মগনলাল মেঘরাজ

মগনলাল মেঘরাজ বাংলা সাহিত্যে নেগেটিভ চরিত্রগুলির মধ্যে অন্যতম শ্রেষ্ঠ চরিত্র। ফেলুদার অন্যতম আইকনিক চরিত্র। ফেলুদার ভাষায় তার সবচেয়ে শ্রেষ্ঠ শত্রু। ফেলুদা মোট তিনটি কাহিনীতে তার মোকাবিলা করেন। জয় বাবা ফেলুনাথ, যত কাণ্ড কাঠমান্ডুতে ছাড়া গোলাপী মুক্তা রহস্য কাহিনীতে এসেছেন মগনলাল প্রধান অপরাধীর ভূমিকায়। সত্যজিৎ রায়ের পরিচালনায় জয় বাবা ফেলুনাথ চলচ্চিত্রে মগনলাল মেঘরাজের ভূমিকায় অভিনয় করেছিলেন উৎপল দত্ত। টেলিসিরিয়ালে মোহন আগাসে এই ভূমিকায় অভিনয় করেন যত কাণ্ড কাঠমান্ডুতে ও গোলাপী মুক্তা রহস্য উপন্যাসে। এই টেলিছবির পরিচালক ছিলেন সন্দীপ রায়। "বঙ্কুবাবু থেকে ফেলুদা, সত্যজিতের সৃষ্ট কিছু কালজয়ী চরিত্র"। ETV Bharat News। ২০২২-০৭-০৬ তারিখে মূল থেকে আর্কাইভ করা। সংগ্রহের তারিখ ২০২২-০১-১২।  "সৃজিতের ফেলুদা সিরিজে 'মগনলাল মেঘরাজ' খরাজ"। Indian Express Bangla। সংগ্রহের তারিখ ২০২২-০১-১২।
মার্ক রনসন

মার্ক ড্যানিয়েল রনসন একজন ইংরেজ সংগীতশিল্পী, ডিজে, সংগীতলেখক এবং রেকর্ড প্রযোজক। তিনি ৫বার গ্র‍্যামি এওয়ার্ড পেয়েছেন। রনসন লন্ডনে জন্মগ্রহণ করেন এবং নিউ ইয়র্কে তার সৎপিতা মিক জনস এর সাথে বড় হন, যা বাল্যকালেই তাকে সংগীতের প্রতি আগ্রহী করে তোলে।নিউ ইয়র্ক বিশ্ববিদ্যালয়ে অধ্যয়নকালে তিনি হিপ-হপ জগতে একজন জনপ্রিয় ডিজে হিসেবে পরিচিতি পান। তার প্রথম অ্যালবাম " Here Comes the Fuzz" কোনো বড়সড় সাড়া ফেলতে সক্ষম হয়নি। ২০১৪ সালে রনসন ব্রুনো মার্স সহ "Uptown Funk" রিলিজ করেন, যা ব্যাপক জনপ্রিয়তা পায়। ২০১৮ তে তিনি তার নিজস্ব রেকর্ড লেবেল জেলিজ রেকর্ড প্রতিষ্ঠা করেন। "Mark Ronson | Music Biography, Credits and Discography"। AllMusic। ৪ সেপ্টেম্বর ১৯৭৫। সংগ্রহের তারিখ ১৬ জুলাই ২০১৪।
নাছিমুল আলম চৌধুরী

নাছিমুল আলম চৌধুরী একজন বাংলাদেশি রাজনীতিবিদ ও একাদশ জাতীয় সংসদ সদস্য। নাছিমুল আলম চৌধুরী কুমিল্লা-৮ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। নাছিমুল আলম চৌধুরীর জন্ম কুমিল্লা জেলায়। নাছিমুল আলম চৌধুরী রাজনীতিতে সক্রিয় ছিলেন এবং তিনি একাধিক বার সংসদ সদস্য নির্বাচিত হয়েছেন। ১৯৭১ সালে মহান স্বাধীনতা সংগ্রামে তার বড় ভাই ওবায়দুল হক চৌধুরী মুক্তিযুদ্ধে অংশগ্রহণ করেছিলেন। একাদশ জাতীয় সংসদ নির্বাচন, ২০১৮ একাদশ জাতীয় সংসদ সদস্যদের তালিকা দশম জাতীয় সংসদ সদস্যদের তালিকা বাংলাদেশের জাতীয় সংসদের সদস্যদের তালিকা "নাছিমুল আলম চৌধুরী"। প্রথম আলো। সংগ্রহের তারিখ ৩১ ডিসেম্বর ২০১৮। [স্থায়ীভাবে অকার্যকর সংযোগ] "কুমিল্লা ৮: নৌকার নাছিমুল আলম চৌধুরী বেসরকারিভাবে বিজয়ী"। দৈনিক ইত্তেফাক। সংগ্রহের তারিখ ৩১ ডিসেম্বর ২০১৮।  "বরুড়াকে সাজাতে চান নাছিমুল আলম চৌধুরী নজরুল"। দৈনিক বাংলাদেশ প্রতিদিন। সংগ্রহের তারিখ ৩১ ডিসেম্বর ২০১৮।  "শেষ মুহূর্তে নিশ্চিত হলো নাছিমুলের মনোনয়ন"। দৈনিক প্রথম আলো। সংগ্রহের তারিখ ৩১ ডিসেম্বর ২০১৮।  একাদশ জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ৯ মে ২০২০ তারিখে - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
কালাত জেলা (বেলুচিস্তান)

কালাত জেলা অথবা কালাট নামেও ডাকা হয়ে থাকে (উর্দু: قلات‎‎; বেলুচি: قلات) পাকিস্তানের বেলুচিস্তান প্রদেশে অবস্থিত একটি অন্যতম জেলা। এটি ২৬টি প্রদেশের মধ্যে একটি এবং ৬,৬২১ কিমি২ (২,৫৫৬ মা২) (২৫৫৬ বর্গ মাইল) এলাকা জুড়ে গঠিত হয়েছে। ২০০৫ সালের আদমশুমারীর হিসাব অনুযায়ী জেলাটিতে জনসংখ্যার ছিল প্রায় ৪০০,০০০ জনেরও বেশি সংখ্যক। জেলাটি কালাত শহর থেকে পরিচালিত হয়ে থাকে। জেলাটি প্রশাসনিকভাবে নিম্নোক্ত ২টি তহসিলে বিভক্ত হয়ে গঠিত হয়েছে: কালাত ম্যাঙ্গোচর "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২০১৭-০৮-২৯ তারিখে মূল (পিডিএফ) থেকে আর্কাইভ করা।  "Tehsils & Unions in the District of Kalat"। ২০১২-০৩-২৬ তারিখে মূল থেকে আর্কাইভ করা। সংগ্রহের তারিখ ২০১৯-০১-৩০।  উইকিমিডিয়া কমন্সে কালাত জেলা (বেলুচিস্তান) সংক্রান্ত মিডিয়া রয়েছে। Kalat District at www.balochistan.gov.pk ওয়েব্যাক মেশিনে আর্কাইভকৃত ২৬ অক্টোবর ২০১৭ তারিখে District Kalat ওয়েব্যাক মেশিনে আর্কাইভকৃত ২৬ এপ্রিল ২০১৮ তারিখে at www.balochistanpolice.gov.pk
অ্যালান রে

অ্যালান ফিটজরয় রে (ইংরেজি: Allan Rae; জন্ম: ৩০ সেপ্টেম্বর, ১৯২২ - মৃত্যু: ২৭ ফেব্রুয়ারি, ২০০৫) জ্যামাইকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ও প্রশাসক ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫৩ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন অ্যালান রে। দলে তিনি মূলতঃ বামহাতি ব্যাটসম্যান হিসেবে খেলতেন। সমগ্র খেলোয়াড়ী জীবনে ১৫ টেস্টে অংশগ্রহণের সুযোগ লাভ করেছিলেন তিনি। ১০ নভেম্বর, ১৯৪৮ তারিখে স্বাগতিক ভারতের টেস্ট ক্রিকেটে অভিষেক ঘটে তার। একই দলের বিপক্ষে ১৯ ফেব্রুয়ারি, ১৯৫৩ তারিখে পোর্ট অব স্পেনে সর্বশেষ টেস্টে অংশ নেন। দলে তিনি মূখ্যতঃ ব্যাটিংয়ের দিকেই মনোনিবেশ ঘটাতেন। পাঁচ বছরব্যাপী খেলোয়াড়ী জীবনে সহস্রাধিক রান তুলতে পেরেছিলেন। তন্মধ্যে, চারটি সেঞ্চুরিরও সন্ধান পেয়েছেন অ্যালান রে। ৪৬.১৮ গড়ে টেস্ট রান তুলেছেন। অন্যদিকে প্রথম-শ্রেণীর ক্রিকেটে ৩৯.৬৫ গড়ে রান তুলে বিস্ময়করভাবে পিছিয়ে রয়েছেন। ১৭টি সেঞ্চুরি সহযোগে এ রান তুলেছেন। ব্যক্তিগত সর্বোচ্চ ১৭৯ রান সংগ্রহ করেছেন তিনি। ক্রিকেট খেলা থেকে অবসর গ্রহণের পর ওয়েস্ট ইন্ডিজ ক্রিকেট বোর্ডের সভাপতির দায়িত্ব পালন করেছেন অ্যালান রে। তার পিতা আর্নেস্ট রে ১৯২৮ সালে ওয়েস্ট ইন্ডিজ দলের সদস্যরূপে ইংল্যান্ড গমন করেছিলেন। তবে কোন টেস্টেই অংশগ্রহণের সুযোগ পাননি আর্নেস্ট রে। জুন, ১৯৮৮ সালে বার্বাডোস ক্রিকেট বাকলের সাথে $৪ ডলার সমমূল্যের ডাকটিকেটে অ্যালান রে’র প্রতিচিত্র তুলে ধরা হয়। ২৭ ফেব্রুয়ারি, ২০০৫ তারিখে ৮২ বছর বয়সে কিংস্টনের জ্যামাইকায় অ্যালান রে’র দেহাবসান ঘটে। "Allan Rae"। ESPNCricinfo। সংগ্রহের তারিখ ২৪ জুন ২০১২।  হাইঞ্জ জনসন ক্রিকেট ওয়েস্ট ইন্ডিজ ওয়েস্ট ইন্ডিয়ান টেস্ট ক্রিকেটারদের তালিকা ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা ইএসপিএনক্রিকইনফোতে অ্যালান রে (ইংরেজি) ক্রিকেটআর্কাইভে অ্যালান রে (সদস্যতা প্রয়োজনীয়) (ইংরেজি)